Дыялог Праваслаўнай і Каталіцкай Царквы — гэта, паводле словаў Мітрапаліта Філарэта, “сфера праявы царкоўнага такту”, бо сёньня патрэбны “ня новыя аргументы з абодвух бакоў для абароны сваіх пазіцыяў, а суадносіны нашых дзеяньняў з сацыяльнымі, эканамічнымі і культурна-гістарычнымі ўмовамі, якія вызначаюць рэаліі рэлігійнай сьвядомасьці сучасных вернікаў”. Праваслаўныя і католікі, як дадаў ярарх, “адказныя перад абліччам усяго сьвету за сьведчаньне аб хрысьціянскіх каштоўнасьцях”.